24/02/2010 | Administración LocalMunicipal
Porto do Son
Convocatoria de subvencións para libros de texto e material análogo de educación infantil 2009/2010.

EDICTO. A Xunta de Goberno Local do Concello con data 11 de febreiro de 2010 acordou aprobar as seguintes bases reguladoras da convocatoria de subvencións: O Concello de Porto do Son, ten a intención de apoiar, de cara o curso escolar 2009-2010, ás familias de menor nivel de renda que, tendo fillos que cursan estudos de Educación Infantil, soportan os gastos derivados da súa escolarización, como son os dos libros e material escolar análogo. É obxecto das presentes Bases regular a concesión, en réxime de concorrencia competitiva, de axudas para libros de texto e material escolar análogo de Educación Infantil, para o curso académico 2009-2010. O orzamento máximo para as devanditas axudas é de 2.400,00 euros retido na partida 313.48100.2.1.- Teñen a condición de beneficiarios o pai, nai ou titor dos nenos que cumpran os seguintes requisitos: - Estar empadroado no Concello de Porto do Son durante a totalidade do curso lectivo. - Cursar estudos de Educación Infantil para o curso escolar 2009-2010. O solicitante beneficiario da axuda deberá cumprir os seguintes requisitos: - Non ter unha renda per cápita mensual superior aos 250 €, de acordo co baremo indicado na base 4. - Non percibir axuda algunha para o mesmo fin. - Non ter subvencións ou axudas concedidas polo Concello de Porto do Son pendentes de xustificación por parte do solicitante, sempre que tivese finalizado o prazo de xustificación.2.2.- Os beneficiarios terán as seguintes obrigas ante o Concello de Porto do Son: - Cumprir a actividade obxecto da subvención, é dicir, realizar o gasto en libros e material escolar análogo para os cursos nos que se acredite a matriculación - Someterse ás actividades de control realizadas por parte do Concello para comprobar a veracidade dos actos consignados na documentación presentada, así como o cumprimento dos requisitos para a percepción da axuda e colaborar co Concello en ditas actuacións. - Estar ao corrente no cumprimento das súas obrigas tributarias e coa Seguridade Social. - Comunicar ante o Concello unha modificación nas circunstancias esixidas para a concesión da axuda. - As restantes previstas na normativa reguladora de subvencións.3.1.- As solicitudes para a concesión da presente axuda presentaranse no Rexistro Xeral do Concello ou dalgunha outra forma establecida no artigo 38.4 da lei 30/1992, do 26 de novembro, de réxime xurídico da Administracións Públicas e do procedemento administrativo común, e deberá acompañarse da seguinte documentación: - Modelo normalizado de solicitude da axuda de libros, que deberá presentarse pola nai, pai ou titor legal - Fotocopia cotexada do D. N. I do solicitante - Certificado de convivencia do neno para o que se solicita a axuda - Orixinal ou fotocopia cotexada do certificado de matrícula do curso escolar 2009-2010, así como dos maiores de idade que queiran incluírse na unidade familiar - Fotocopia cotexada da declaración da renda do ano 2008 ou certificado de imputación de rendas da Axencia Estatal da Administración Tributaria dos integrantes da unidade familiar A unidade familiar é a composta polo matrimonio ou parella convivinte cos fillos menores de idade e maiores a cargo que cursen estudos. Ninguén poderá formar parte de dous unidades familiares ao mesmo tempo - Declaración xurada do solicitante de non percibir axuda polo mesmo concepto doutro organismo - Declaración xurada do solicitante de atoparse ao corrente nas súas obrigas tributarias e coa Seguridade Social - Orixinal ou fotocopia cotexada do certificado de titularidade da conta bancaria do solicitante, ou da páxina da cartilla que indique o número da mesma - Fotocopia cotexada do libro de familia de todos os seus membros. - Orixinal ou fotocopia cotexada da factura ou tique dos libros ou material análogo cos requisitos establecidos no RD 1496/2003, de 28 de novembro. En todo caso, deberá facer constar o nome do solicitante da axuda, así como o detalle dos libros. - Autorización para solicitar información tributaria 3.2.- O prazo de presentación de solicitudes será de vinte días hábiles, contado dende o día seguinte ao da publicación da presente convocatoria no Boletín Oficial da Provincia, publicación que irá acompañada de bandos no termo municipal para unha mellor difusión e publicidade da mesma.4.1.- A instrución do procedemento corresponderalle a un traballador do Departamento de Servizos Sociais, que deberá avaliar as solicitudes presentadas e requirir as subsanacións que procedan para que as mesmas cumpran os requisitos esixidos nas presentes bases. O prazo de subsanación será de dez días improrrogables; no suposto de que os defectos se consideren non subsanables, o órgano instrutor proporá a inadmisión.4.2.- O procedemento de concesión será o procedemento abreviado ao que se refire o artigo 22 da Lei de Subvencións de Galicia. Así, a proposta de concesión formularase polo órgano instrutor, que deberá: - Facer constar que da información que obra no seu poder despréndese que os beneficiarios propostos cumpren todos os requisitos necesarios para acceder á axuda - Ser motivada, debendo indicar a renda per cápita para cada solicitude, así como o importe da axuda que lle corresponda - Indicar as solicitudes para as que se proón a denegación, así como a causa da mesma O baremo que determina o importe da axuda é o que segue: En ningún caso se aprobarán axudas que, tras aplicar os cálculos anteriores, teñan un importe inferior a 10,00 €. 4.3.-A renda per cápita mensual calcularase dividindo a renda total da unidade familiar entre o número de membros e entre 12 meses. O importe total da renda calcularase como a suma dos rendementos netos do traballo, do capital mobiliario, inmobiliario, das actividades económicas e do importe da imputación de rendas inmobiliarias. Non se terán en conta as ganancias ou perdas patrimoniais. No caso de presentarse o certificado de imputación de rendas, calcularase pola diferenza entre o total dos rendementos íntegros e os gastos deducibles. O importe anterior dividirase entre 12 meses e o número de membros da unidade familiar, dando lugar á renda per cápita mensual. O importe da subvención calcularase pola aplicación da porcentaxe resultante do baremo de ingresos sobre a contía da factura presentada.4.4.- En calquera caso, as axudas presentarán como límite máximo o custe dos gastos de transporte en que teña que incorrer o beneficiario.4.5.- En caso de que o importe resultante das axudas superase o crédito orzamentario aprobado e indicado no número 1 das presentes Bases, reduciranse as subvencións dos beneficiarios do tramo máis elevado de renda per cápita de modo proporcional a cada un deles, reducindo as do tramo inmediatamente inferior e así sucesivamente, se fose necesario.5.1.- A Xunta de Goberno Local, en base á proposta do órgano instrutor resolverá sobre a concesión ou denegación das axudas. A resolución conterá a relación dos beneficiarios e os importes das axudas, así como as solicitudes desestimadas coa motivación que proceda.5.2.- A notificación da resolución definitiva realizarase no prazo de 6 meses desde a publicación da convocatoria no BOP. Esta resolución notificarase aos beneficiarios, de acordo co artigo 59 da Lei 30/1992, de 26 de novembro, de Réxime Xurídico das Administracións Públicas e Procedemento Administrativo Común. A falta de notificación no prazo establecido lexitima aos interesados para entender desestimada por silencio administrativo a solicitude de concesión da subvención. As subvencións concedidas non serán obxecto de publicación, de acordo co artigo 18.3. d) da Lei xeral de subvencións 5.3.- Contra a resolución, que pon fin a vía administrativa, poderase interpoñer, de conformidade co preceptuado no artigo 116 da Lei 30/1992, del 26 de novembro, de Réxime Xurídico das Administracións Públicas e do Procedemento Administrativo Común, potestativamente recurso de reposición, no prazo dun mes contado a partir do seguinte ao da notificación da presente resolución, ou directamente recurso contencioso administrativo ante ó Xulgado do Contencioso-administrativo, no prazo de dous meses contados dende o seguinte ó da notificación do acordo. Todo iso sen prexuízo de que poida interpoñer calquera outro que estime conveniente en defensa dos seus intereses.6.1.- A xustificación das presentes axudas entenderase realizada coa presentación da factura dos gastos relativos aos libros e material escolar análogo, esixida coa documentación da solicitude, de acordo ca cláusula 3, polo que a aprobación da concesión das axudas levará implícita a aprobación da súa xustificación.6.2.- O aboamento da subvención realizarase mediante ingreso por transferencia bancaria na conta sinalada polo beneficiario.7.1.- Procederá o reintegro da axuda nos seguintes supostos: - Falta de xustificación ou xustificación insuficiente - Variación nas circunstancias que motivaron a concesión da axuda e que motiven unha redución ou perda da subvención - Demais supostos previstos no artigo 37 da Lei Xeral de Subvencións 7.2.- O reintegro estará suxeito ás disposicións previstas ao respecto nos artigos 36 e seguintes da Lei Xeral de Subvencións. As presentes axudas estarán suxeitas, ademais das presentes bases, á Lei 38/2003, de 17 de novembro, Xeral de subvencións (LXS), Lei 9/2007, de 13 de xuño, de subvencións de Galicia; Real Decreto 887/2006, de 21 de xullo, polo que se desenvolve a LXS, normativa municipal específica e normativa administrativa que sexa de aplicación. O que se fai público para os efectos do comezo do prazo de presentación de solicitudes. Porto do Son, 17 de febreiro de 2010. O Alcalde. Asd. Pilar Marina Ndukwe Curbelo.